राजकाज के निर्णय में भी बेगम के महत्व को स्वीकार किया गया. बड़े – बड़े ओहदों पर योग्य अधिकारी नियुक्त किये गये. सीमित संसाधनों और विषम परिस्थितयों के बावजूद बेगम हजरत महल लोगो में उत्साह भरती रही. उन्होंने विभिन्न इलाको के उच्चधिकारियों और सामन्तो को संगठित किया. बेगम ने स्त्रियों का एक सैनिक संगठन बनाया और कुछ कुशल स्त्रियों को जासूसी के काम में भी लगाया. महिला सैनिको ने महल की रक्षा के लिए अपने प्राण अर्पित कर दिए.